7. Kommissorium for analyse af Korsholm Skole og Korsholm Børneunivers (Åben)
Tidl. politisk behandling BY, 06.10.20, pkt. 163
Forventet sagsgang
BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til et kommissorium for en analyse af de fremtidige 
udviklingsmuligheder for Korsholm Skole og Korsholm Børneunivers. Byrådet skal endvidere tage stilling 
til udmøntning af en bevilling på 0,5 mio. kr.
Byrådet har i Budget 2021-24 (A-306) angivet retningen for denne analyse. Den skal danne grundlag for, 
at der til Budget 2022-25 kan fremlægges et oplæg for en fremtidig økonomisk og faglig bæredygtig drift 
og videre udvikling af Korsholm Skole og Korsholm Børneunivers. Analysen skal således beskrive 
forskellige scenarier for den fremtidige drift af skole og dagtilbud. Scenarierne skal ses i relation til områdets 
børne- og elevtal og kvaliteten af de eksisterende fysiske rammer. 
Den centrale udfordring er at sikre en bæredygtig drift af skolen med det eksisterende elevtal. På den 
baggrund skal det undersøges, om der er grundlag for at udvide Korsholm Skoles distrikt med det formål 
at styrke skolens elevgrundlag, og om der er andre hensigtsmæssige strukturelle ændringer, der kan styrke 
en økonomisk og faglig bæredygtig udvikling.
Forslag til kommissorium er vedlagt som bilag.
VURDERING
Børn og Kultur foreslår, at analysearbejdet deles i to faser. I den første fase frem til maj 2021 vurderes 
skolens potentielle elevgrundlag i fire forskellige scenarier:

Det nuværende skoledistrikt (elevgrundlag 0.- 6. årgang)

En udvidelse af skoledistriktet (elevgrundlag 0.- 6. årgang)

Det nuværende skoledistrikt inkl. overbygning (0.- 9. årgang)

En udvidelse af skoledistriktet inkl. overbygning (elevgrundlag 0.- 9. årgang).
Herudover belyses andre muligheder for strukturelle ændringer, der kan styrke den fremtidige drift af 
Korsholm Skole og Korsholm Børneunivers, herunder potentialer i et udvidet samarbejde med 
Præstemarkskolen og mellem dagtilbud og skole.
På baggrund af konklusionerne fra første fase beslutter Byrådet i forbindelse med Budget 2022-25, om der 
skal foretages om/tilbygning til skolen. Til budgetlægningen for 2022 præsenteres overslagsmæssige og 
foreløbige vurderinger af udgiftsbehovet forbundet med de nødvendige renoveringer af de eksisterende 
bygninger. Samtidig anslås anlægsudgifterne til eventuelle tilbygninger.
Hvis Byrådet tiltræder de skitserede om/tilbygninger af skolen i Budget 2022-25, udarbejder Børn og Kultur 
sammen med Ejendomscentret frem mod foråret 2022 et skitseforslag til en varig og sammenhængende 
bygningsmæssig løsning for skole og dagtilbud, som kan indgå i Budget 2023-26. 
Byråd
26-01-2021 19:00
Sagsnr. [adresse]
DokID: 
Sagsbehandler : Doris Laursen 
Nicoline Carlsen (tinj)
Nedenstående tidsplan indeholder de overordnede milepæle fra og med januar 2021:
Tidsplan
Aktivitet
Januar 2021
Sagen forelægges Byrådet via behandling i Børne- og 
Skoleudvalget, herunder:

Godkendelse af kommissorium

Frigivelse af midler
Arbejdet igangsættes umiddelbart efter, at kommissoriet 
er godkendt af Byrådet.
Februar-april 2021
Udarbejdelse af analyse vedrørende elevgrundlag og 
skoledistrikter mv. jf. kommissorium.
Maj 2021
Oplæg om første del af analysens resultater præsenteres 
på Byrådets temamøde. Byrådet kvalificerer valget af 
scenarier med henblik på anden del af analysen.
Juni-oktober 2021
Til budgetlægningen for 2022 præsenteres 
overslagsmæssige vurderinger af udgiftsbehovet 
forbundet med de nødvendige renoveringer af de 
eksisterende bygninger. Samtidig anslås 
anlægsudgifterne til eventuelle tilbygninger. Byrådet 
beslutter i forbindelse med Budget 2022-25, om der skal 
foretages om/tilbygning til skolen.
November 2021-april 
2022
Børn og Kultur udarbejder sammen med 
Ejendomscentret et skitseforslag til en varig og 
sammenhængende bygningsmæssig løsning for skole og 
dagtilbud, som kan indgå i Budget 2023-26.
Maj 2022
Oplæg om anden del af analysens resultater på Byrådets 
temamøde, herunder bygningsmæssige 
helhedsløsninger samt mulig arealdisponering.
Juni 2022
Udarbejdelse af anlægsforslag til Budget 2023-26
August-oktober 2022
Anlægsforslaget indgår i budgetprocessen for Budget 
2023-26.
ØKONOMI
I Budget 2021-24 er der afsat 0,5 mio. kr. til udarbejdelse af analyse af [adresse] og [adresse] 
børneunivers med assistance fra en ekstern rådgiver.
INDDRAGELSE
Ledelse og bestyrelser på [adresse] og i Korsholm Børneunivers inddrages i analysefaserne, særligt 
i forbindelse med afdækning af faglige visioner for en bæredygtig drift. 
INDSTILLING
Direktøren for Børn og Kultur indstiller til Byrådet:
1.
At ”Kommissorium for analyse af Korsholm Skole og Korsholm Børneunivers” godkendes.
2.
At Byrådet giver en anlægsbevilling på 0,5 mio. kr. til udarbejdelse af analyse finansieret af det afsatte 
rådighedsbeløb i Budget 2021-24.
BESLUTNING
 
Børne- og Skoleudvalget, 6. januar 2021:
Fraværende: Ingen
Indstilles godkendt.
Økonomiudvalget, 19. januar 2021:
Fraværende: Ingen
Indstilles godkendt.
Byrådet, 26. januar 2021:
Fraværende: Ingen
Godkendt.
Bilag
1.
Kommissorium for analyse af Korsholm Skole og Korsholm Børneunivers (1187128)
